തന്റെ കാന്റീനില് കച്ചവടം കുറഞ്ഞതിന്റെ പേരില് തൊട്ടടുത്ത് ചായക്കട നടത്തുന്ന സ്ത്രീയുടെ മൂക്കു മുറിച്ച് കാന്റീന് ഉടമസ്ഥന് തന്റെ കാന്റീനില് കച്ചവടം കുറഞ്ഞതിന്റെ പേരില് തൊട്ടടുത്ത് ചായക്കട നടത്തുന്ന സ്ത്രീയുടെ മൂക്കു മുറിച്ച് കാന്റീന് ഉടമസ്ഥന്. ഉത്തര്പ്രദേശിലെ കാണ്പൂരിലാണ് സംഭവം. കല്യാണ്പൂര് പൊലീസ് സ്റ്റേഷന് പരിധിയിലെ ആശുപത്രി പരിസരത്ത് കാന്റീന് നടത്തുന്ന വിനോദ് എന്നയാളാണ് കച്ചവടത്തിലെ തര്ക്കത്തെ തുടര്ന്ന് യുവതിയുടെ മൂക്കു മുറിച്ചത്. രേഖ എന്നുപേരുള്ള യുവതി ആശുപത്രി പരിസരത്ത് ചായക്കച്ചവടം തുടങ്ങിയതാണ് വിനോദിനെ ചൊടിപ്പിച്ചത്. ആശുപത്രിയുടെ സമീപത്തുള്ള താല്കാലിക ചായക്കട ഒഴിവാക്കണമെന്ന് ഇയാള് യുവതിയോട് ആവശ്യപ്പെട്ടെങ്കിലും അവര് കൂട്ടാക്കിയില്ല. ഈ ചായക്കട വന്നതോടെ തന്റെ കാന്റീനില് കച്ചവടം കുറഞ്ഞെന്നായിരുന്നു വിനോദിന്റെ പരാതി.കട ഒഴിവാക്കില്ലെന്ന് രേഖ പറഞ്ഞതോടെ അവരുമായി കടുത്ത വാഗ്വാദം നടത്തി. ഒടുവില് രോഷം മൂത്ത്, യുവതിയെ നിലത്തേക്ക് തള്ളിയിട്ടു. എന്നിട്ട്, കൈയില് കരുതിയ കത്തി കൊണ്ട് തന്റെ മൂക്ക് മുറിക്കുകയായിരുന്നുവെന്ന് രേഖ കല്യാണ്പുര് പൊലീസില് നല്കിയ പരാതിയില് പറയുന്നു. ആശുപത്രിയില് ചികിത്സയിലാണിവര്. ബിസിനസ് തര്ക്കമാണ് അക്രമത്തിന് കാരണമെന്ന് കല്യാണ്പുര് പൊലീസ് സ്റ്റേഷന് ഇന്ചാര്ജ് വീര് സിങ് സ്ഥിരീകരിച്ചു. Share this: Click to print Opens in new window Click to email this to a friend Opens in new window More ഇവിടെ പോസ്റ്റു ചെയ്യുന്ന അഭിപ്രായങ്ങള് ഈവനിംഗ് കേരളയുടേതല്ല. അഭിപ്രായങ്ങളുടെ പൂര്ണ ഉത്തരവാദിത്തം രചയിതാവിനായിരിക്കും. കേന്ദ്ര സര്ക്കാരിന്റെ ഐടി നയപ്രകാരം വ്യക്തി, സമുദായം, മതം, രാജ്യം എന്നിവയ്ക്കെതിരായി അധിക്ഷേപങ്ങളും അശ്ലീല പദപ്രയോഗങ്ങളും നടത്തുന്നത് ശിക്ഷാര്ഹമായ കുറ്റമാണ്. ഇത്തരം അഭിപ്രായ പ്രകടനത്തിന് നിയമനടപടി കൈക്കൊള്ളുന്നതാണ്.